b"\n_START_ARTICLE_\nRover (romfart)\n_START_PARAGRAPH_\nEn rover er innen romfarten en bemannet eller ubemannet motorisert landfarkost som benyttes til \xc3\xa5 utforske fremmede himmellegemer. Hittil har rovere blitt sendt til M\xc3\xa5nen og Mars\xc2\xa0av USA, Sovjetunionen og Kina._NEWLINE_Den f\xc3\xb8rste roveren var den sovjetiske Lunokhod 1 som ble sendt til M\xc3\xa5nen i 1970. Lunokhod 2 landet p\xc3\xa5 m\xc3\xa5nen i 1973. Amerikanske NASA sendte rovere med de bemannede romferdene Apollo 15 i 1971 og Apollo 16 og Apollo 17, begge i 1972. NASA fokuserte senere p\xc3\xa5 Mars i stedet. I 1997 landet roveren Sojourner\xc2\xa0\xe2\x80\x93 en del av Mars Pathfinder-prosjektet\xc2\xa0\xe2\x80\x93 p\xc3\xa5 Mars. Senere har NASA sendt roverne Spirit og Opportunity (1994) og Curiosity\xc2\xa0(2012) til den samme planeten._NEWLINE_14. desember 2013 landet den kinesiske roveren Yutu p\xc3\xa5 M\xc3\xa5nen. Roveren inng\xc3\xa5r i programmet Chang'e 3."